
	RIZIKOS ANALIZĖS IŠVADOJE DĖL SAVIVALDYBIŲ TRAKTORIŲ VIEŠŲJŲ PIRKIMŲ PROCESŲ
PATEIKTŲ REKOMENDACINIO POBŪDŽIO PASIŪLYMŲ ĮGYVENDINIMAS


	Pateiktos pastabos 
	Pasiūlymai atsižvelgiant į pateiktas pastabas 
	Duomenys apie pastabų ir pasiūlymų įgyvendinimą

	Kritinės antikorupcinės pastabos

	1. Neatliekami rinkos tyrimai, viešiesiems pirkimams trūksta skaidrumo, atskirais atvejais egzistuoja ryšiai tarp savivaldybės vadovų ir pirkimus laiminčių tiekėjų. Tai kelia neteisėtų susitarimų, piktnaudžiavimo bei papirkinėjimo rizikas 
	1.1. Nustatyti vidaus kontrolės priemones dėl rinkos tyrimų atlikimo, siekiant įsitikinti, jog rinkoje egzistuoja daugiau kaip viena prekė, atitinkanti pirkimo techninės specifikacijos reikalavimų visumą, ir parengti konkurencingas pirkimo sąlygas.










1.2. Pirkimų atvejais reikalauti tiekėjų pateikti objektyvius duomenis ir dokumentus dėl visų numatytų techninių duomenų atitikimo nustatytiems reikalavimams ir juos vertinti pasiūlymų vertinimo metu.

1.3. Užtikrinti, kad techninės specifikacijos reikalavimai apibūdintų reikiamas traktoriaus funkcines charakteristikas, o techninėje specifikacijoje būtų nustatyti tik patys būtiniausi reikalavimai traktoriams, paliekant galimybę tiekėjams siūlyti įvairių techninių charakteristikų traktorius, atitinkančius būtinas funkcines charakteristikas
	Atsižvelgta. Reikalavimas atlikti rinkos tyrimą yra įtvirtintas Šilalės rajono savivaldybės administracijos viešųjų pirkimų organizavimo ir vykdymo tvarkos apraše (toliau – Aprašas), patvirtiname Šilalės rajono savivaldybės administracijos direktoriaus 2021 m. sausio 21 d. įsakymu Nr. DĮV-94 „Dėl Šilalės rajono savivaldybės administracijos viešųjų pirkimų organizavimo ir vykdymo tvarkos aprašo patvirtinimo“. Šiuo metu rengiama nauja Aprašo redakcija atsižvelgiant į Viešųjų pirkimų tarnybos paskelbtas rekomendacijas (numatoma parengti ir patvirtinti iki 2026 m. balandžio 30 d.)


Atsižvelgta. Su rekomendacija supažindinti atsakingi darbuotojai, rekomendacija įgyvendinama vykdant pirkimus. 



Atsižvelgta. Su rekomendacija supažindinti atsakingi darbuotojai, rekomendacija įgyvendinama vykdant analogiškus pirkimus.

	2. Neatskiriamos viešųjų pirkimų funkcijos. Tai kelia interesų konfliktų ir šališkų sprendimų tikimybę. 
	2.1. Peržiūrėti vidaus teisės aktus dėl viešųjų pirkimų funkcijų ir įvertinti viešųjų pirkimų funkcijų atskyrimą. Prireikus atlikti būtinus pakeitimus. Apraše funkcijos aiškiai atskirtos.

2.2. Nustatyti vidaus kontrolės priemones siekiant identifikuoti atvejus, kai pirkimai vykdomi nesilaikant viešųjų pirkimų funkcijų atskyrimo.
	Atsižvelgta. Atsižvelgiant į pastabas ir patvirtinus aktualią Aprašo redakciją, iniciatoriai nedeleguojami į viešųjų pirkimų komisijos narius. 

Atsižvelgta. Į pateiktą rekomendaciją bus atsižvelgta rengiant Aprašo aktualią redakciją


 

